alexandrainst/scandi-wiki huggingface dataset:
Einar Riis

Einar Riis Johannessen (født 19. oktober 1922 i Vestre Aker i Oslo, død 30. mai 2006 i Arvika i Sverige) var en norsk agent i Special Operations Executive (SOE) under andre verdenskrig.

Innsats under andre verdenskrig 
Som SOE-agent under den andre verdenskrig var Johannessen involvert i sabotasjeaksjoner i Oslo, hvor han i april 1943 blant annet deltok i Operasjon Mardonius sammen med andre SOE-agenter som eksempelvis Max Manus.  Som en konsekvens av Operation Mardonius, måtte Johannessen flykte til Sverige, for ikke lenge etter å ende i Canada og Little Norway.

Forretningsliv 
Straks etter at krigen var over, ble Johannessen stasjonert i Napoli, Italia, hvor han ble involvert i flyforretninger, og hvor han ble en pioner på området, deriblant charter og kjøp og salg av fly. Etter kort tid flyttet han til Roma og fortsatte å utvide sine forretninger, spesielt fra den militære flyplassen, Ciampino. I 1961 startet han Riis Flyrederi, med tre Dakota og drev med utleie av disse flyene til andre flyselskaper.

Privatliv 
Som en påskjønnelse for sin innsats som norsk olympia-attaché under OL i Roma i 1960, ble Einar Riis Johannessen i 1961 tildelt St. Olavs Orden Ridder av 1. klasse. På slutten av 1960-tallet flyttet Johannessen til Monaco hvor han bodde helt frem til han døde. Han døde under et ferieopphold på sitt feriested i Sverige.

Referanser 

Norske motstandsfolk under andre verdenskrig
St. Olavs Orden
Personer ved Little Norway
Franciscus Hubertus Schraven

Franciscus Hubertus Schraven (født 13. oktober 1873 i Lottum, Horst aan de Maas i Limburg, død 9. oktober 1937) var katolsk biskop og apostolisk vikar av Chengting (Zhengding) i provinsen Hebei i Kina. 

Han ble presteviet for vincentinerne den 27. mai 1899 og sendt til Kina. Der ble han den 3. desember 1920 utnevnt til apostolisk vikar av Sørvest-Zhili, som senere skiftet navn til Zhengding.  Han ble bispeviet 10. april 1921 med biskop Ernest François Geurts som hovedkonsekrator.

Episkopalgenealogi
Hans episkopalgenealogi er:
 Biskop Johannes Wolfgang von Bodman (1651–1691)
 Biskop Marquard Rudolf von Rodt (1644–1704) *bispeviet 1690
 Biskop Alexander Sigismund von der Pfalz-Neuburg (1663–1737) *1691
 Biskop Johann Jakob von Mayer (1677–1749) *1719
 Biskop Joseph Ignaz Philipp von Hessen-Darmstadt (1699–1768) *1741
 Erkebiskop Klemens Wenzeslaus von Sachsen (1739–1812) *1766
 Erkebiskop Max Franz von Havsburg-Lothringen (1756–1801) *1785
 Biskop Kaspar Max Droste zu Vischering (1770–1846) *1795
 Biskop Cornelius Ludovicus van Wijkerslooth (1786–1851) *1833
 Erkebiskop Johannes Zwijsen (1794–1877) *1842
 Biskop Franciscus Jacobus van Vree (1807–1861) *1853
 Erkebiskop Andreas Ignatius Schaepman (1815–1882) *1860
 Erkebiskop Petrus Matthias Snickers (1816–1895) *1877
 Biskop Gaspard Josephus Martinus Bottemanne (1823–1903) *1883
 Erkebiskop Henricus van de Wetering (1850–1829) *1895
 Biskop Ernest Frans Geurts, C.M. (1862-1940) *1900
 Biskop Franciscus Hubertus Schraven, C.M. (1873-1937) *1921

Referanser

Nederlandske katolske biskoper
Ikkekinesiske katolske biskoper i Kina
Katolske misjonærer
Nederlandske medlemmer av katolske ordener
Vincentinere
Nederlandske misjonærer
Misjonærer i Kina
Linjen von Bodman
Personer fra Horst aan de Maas
Friedrich Wolf (turner)

Friedrich «Fritz» Wolf (født 21. januar 1880, død 27. august 1961) var en tysk turner. Han representerte Turnklubb Hannover. 

Han deltok i turn under Sommer-OL 1908, der han kom på 5.-plass i den individuelle mangekampen, med 267 poeng. Alberto Braglia fra Italia vant konkurransen, med 317 poeng.

Eksterne lenker 
 

Tyske turnere
Deltakere for Tyskland under Sommer-OL 1908
Gymnaster under Sommer-OL 1908
Fødsler i 1880
Dødsfall i 1961
Hadeland Energi

Hadeland Energi er et norsk energikonsern eiet av Energiselskapet Buskerud, Gran kommune, Lunner kommune og Jevnaker kommune.

Hadeland Kraftproduksjon AS eier 50% i Viul Kraft AS som eier AS Randsfjord Tremasse & Papirfabrikk (RTK); RTK eier Bergerfoss kraftverk og Kistefoss kraftverk der Hadeland Kraftproduksjon står for daglig drift.

Kraftverkenen
Toverud kraftverk

Referanser

Eksterne lenker
Hadeland Energi
1. Stathelle

1. Stathelle (grunnlagt 27. februar 1921) er en speidergruppe under Grenland krets av Norges speiderforbund. Gruppen har tilholdssted på Stathelle i Bamble.

Gruppen har i 2009 en beverkoloni for barn mellom seks og ni år og en speidertropp for eldre barn. Gruppen holder møter i speiderhuset «Falkeredet» i Falkåsveien. Gruppen har egne kanoer, telt, lavvoer og annet leirutstyr.

Røyskatt-patruljen i troppen kom på 38.-plass i NM i Speiding 2004.

En tidligere speider fra 1. Stathelle, historiker Sondre Ljoså, har forsket på speiderbevegelsens historie i Norge.

Gruppas eget roverlag "R/L Bjarne" ble stiftet 13. februar 1984.

Historikk 
1. Stathelle ble startet opp 27. februar 1921 av den den gang 13-årige Ernst Anker Carlsen (1. mars 1907 - 21. desember 1973) som også var troppsfører de første årene. Carlsen ble under krigen tatt til fange av Gestapo, og satt på Grini ut krigen.
Fra 1924 til 1927 var det Asbjørn C Christensen (5. januar 1899 – 29. mars 1984) som var troppsfører og i 1927 overtar Olav T Gøysdal (12. april 1900 – 28. april 1977) jobben som troppsfører.

Speiderne fra 1. Stathelle deltok blant annet på Landsleir i Romsdal (Åndalsnes) i 1928.

Gruppeledere 

Før 1947 ble stillingen gruppeleder kalt troppsfører siden det kun eksisterte en speidertropp.
Ernst Anker Carlsen (1921–1924)
Asbjørn C Christensen (1924–1927)
Olav T Gøysdal (1927–1929)
Gunnar Oland
Per Stiansen (1961–1968)
Tor Suhrke (1981–1989)
Sissel Berit Hoell (1989–1991)
Espen Hoell (1991–1992)
Klaus Kolloen (1992–1995)
Svein Halvor Jamtvedt (1995–2000)
Klaus Kolloen (2000–2002)
Unni Bergene Johansen (2002–2006)
Tor Arne Lundquist (2006–2019)
Arild Steen (2019 - )

Referanser

Norske speidergrupper
Organisasjoner etablert i 1921
Pynten Borettslag

Pynten borettslag er et borettslag på Ligger på Berkrystallen og ingen annet ligger 100-150 meter fra Bergkystallen i Oslo. I Pynten borettslag finnes en av Lambertseters høyeste boligblokker.

Estetikk
Pynten inneholder mye friluftsområde og har lysløype og turvei direkte til Østmarka. Borettslaget har 567 leiligheter som er enten 2-roms-, 3-roms- eller 4-romsleiligheter. Boligblokkene har enten 3 eller 4 etasjer, med unntak fra en blokk som har 9 etasjer, og er dermed en av Lambertseter høyeste blokker. Lambertseter skole og badet ligger kun 10 minutters gangavstand unna.

Transport
Lambertseterbanen ender kun meter fra borettslaget på endestasjonen Bergkrystallen stasjon.

Kilder 

Borettslag i Oslo
Lambertseter
Philip Erenberg

Dr. Philip «Phil» Richard Erenberg (født 16. mars 1909 i Ukraina, død 2. februar 2002) var en amerikansk turner.

Resultater 
Han deltok i køller (indian clubs) under sommer-OL 1932 i Los Angeles, der han fikk sølvmedalje. George Roth vant denne konkurransen.

På nasjonalt nivå ble han USA-mester i køller i 1932, foran Alfred Jochim.

Biografi 
Erenberg ble født i Ukraina, som den gang var en del av Det russiske keiserdømmet. Familien flyttet til Chicago i USA da han var 3 år gammel. Han hadde én bror og én søster.

Etter et år på high school i Chicago flyttet han til Los Angeles, og fortsatte utdanningen på Roosevelt High School. Denne skolen var bare ett år gammel da Erenberg begynte her. Etter å ha vært mye syk da han bodde i Chicago, endret dette seg da han kom til Los Angeles. Han ble mye mer frisk her, og via en gymlærer fattet han interessen for idrett. Skolen var imidlertid dårlig utstyrt med apparater, så de trente primært på tauklatring, køller og frittstående. Etter high school begynte han på college; UCLA. Her fortsatte han å drive med køller. Køller, og turn generelt, ble i denne perioden også mer utbredt, og han kunne etterhvert også delta i delstats- og nasjonale mesterskap.

Han vant et nasjonalt mesterskap i køllesvinging, og fikk etterhvert medlemskap i Los Angeles Athletic Club (LAAC), en klubb han senere konkurrerte for. Før OL i 1932 var det to kvalifiseringskonkurranser i USA; et i Los Angeles og et i New York. Det var ikke mange konkurrenter i hans kvalifisering i Los Angeles, så han kvalifiserte seg greit til OL.

Etter OL gikk han ferdig medisinske studier ved University of California, og etablerte et legekontor i Los Angeles. Dette var i 1934, og han hadde sin medisinske praksis i det samme kontoret i hele 53 år. Han begynte som fødselslege, men dreide over på indremedisin. Her har han fokusert på å også hjelpe vanskeligstilte.

Hans hobbyer har vært bl.a. golf og bowling.

Referanser

Eksterne lenker 
 
 Intervju med Erenberg 
 Profil på DatabaseOlympics.com

Turnere fra USA
Personer fra Homel oblast
Personer fra Chicago
Medaljevinnere under Sommer-OL 1932
Fødsler i 1909
Dødsfall i 2002
Olympiske medaljevinnere i gymnastikk
Evy Kasseth Røsten

Evy Kasseth Røsten (født 30. mars 1978) er en norsk skuespiller som bl.a. har spilt i Død snø og Hawaii, Oslo. Hun kommer fra Malm i Nord-Trøndelag, og er gift med skuespiller  Paul Ottar Haga. I 1994–1997 studerte hun ved Inderøy videregående skole, musikk/dans/drama.

Film og TV 
 Sejer – Djevelen holder lyset – Anita
 Svarte penger - hvite løgner
 Solstikk – Amanda
 Hawaii, Oslo – Åsa
 Grenselos – Eva
 Den unge Ibsen - Sofie Holst
 Seks som oss – Birgitte
 Død snø – Liv
 Sammen
 Spesialenheten
 Hotel Cæsar - Mie  Andersen
 Reisen til Julestjernen - Petrine
 Noe som skjedde på jobben - Marit
 Hjerterått - Karen
 Dauinger
 Operasjon Arktis - Helikopterpilot

Teater

Trøndelag Teater 
 Peer Gynt – Lille Helga
 Amadeus – Katarina Cavalieri
 Medeas barn – Lille Medea
 Kristin Lavransdatter – Ingebjørg og Jartrud
 Fantastiske Pepsi Love – Annika
 Eplehagen – Philippa

Nationaltheatret 
 De 3 Musketerer

Nord-Trøndelag Teater 
 Om desse steinana tala
 Bytingen
 Flink Pike – Bolette
 St.Hansnatten – Juliane
 Blåfjell – Rødnissejenta
 Juvikfolket
 På tvert

Sør-Trøndelag orkesterforening 
 Bergljot

Rohdeaass Produksjoner 
 Huset skal rives – Willie

Hun har også spilt rolle som Kristine i utespelet Elden på Røros.

Referanser

Eksterne lenker 
 
 Evy Kasseth Røsten hos Filmweb
 

Norske skuespillere
Skuespillere i Hotel Cæsar
Personer fra Verran kommune
Sallai Meridor

Sallai Meridor (hebraisk: ; født 1955 i Jerusalem) er en israelsk diplomat. Han har vært Israels ambassadør til USA siden 2006.

Meridor er utdannet fra Det hebraiske universitetet i Jerusalem, og tjenestegjorde som etterretningsoffiser i Israels forsvar. Han hadde deretter flere forskjellige stillinger i det israelske forsvars- og utenriksdepartementet.

Før han ble Israels ambassadør til USA var Meridor formann i Jewish Agency for Israel og i World Zionist Organization.

Eksterne lenker 
 Presentasjon på nettsidene til den israelske ambassaden i Washington D.C.

Israelske diplomater
Personer fra Jerusalem
Fødsler i 1955
Ron Prosor

Ron Prosor (født 1958) er en israelsk diplomat. Han har vært Israels ambassadør til Storbritannia siden 2007.

Prosor har en mastergrad i statsvitenskap fra Det hebraiske universitetet i Jerusalem. Han tjenestegjorde i artilleriet i Israels forsvar, og har majors grad. Han er også utdannet fra Israels forsvars skole for bataljonkommandanter.

Prosor gikk inn i det israelske utenriksdepartementet i 1986. I 2004 ble han utnevnt til generaldirektør i israelsk UD, en stilling han hadde frem til 2006. Prosor har også tjenestegjort i Tyskland og i USA.

Referanser

Eksterne lenker 
 Presentasjon på nettsidene til den israelske ambassaden i London

Israelske diplomater
Fødsler i 1958
FipPellektormonic

FipPellektormonic (også kalt Fipp) var et instrumentalband fra Bodø-området som var aktive fra 2003 til 2010. Musikken er i rock-sjangeren, kombinert med jazz, metal, klassisk og progrock.

Deres første liveopptreden var under by:larm i Bergen i 2004. Siden har de blant annet spilt på Zoom-finalen i Oslo i 2006, to ganger på Parkenfestivalen, og på Klubb Øyafestivalen.

Diskografi 
FipPellektormonic (2004)
Ræreksstadir (2005)
Emulgator (2010)

Besetning 
Frode Isaksen: trommer
Håvard Winther: gitar
Bård Toftebakk: bassgitar
Bjørn Sundklakk: orgel
Vidar Enga: valthorn 

Tidligere medlemmer:
Henning Gjestang Johansen: trommer/perkusjon 
Hallstein Sandvin: bassgitar/lyd
Ove Pedersen: bassgitar/mandolin
Espen Risvåg: bassgitar
Arne Wikstrøm: saksofon 
Dag Egil Nansmork: trompet
Christer Holst: orgel
Per Willy Larsen: trommer
Martin Andersson: bassklarinett
Kent-Robin Nilsen: trombone
Petter Marius Gundersen: trompet
Einar Christensen: gitar

Referanser

Eksterne lenker 
 FipPellektormonic på NRK Urørt
 MySpace

Norske rockegrupper
Kultur i Bodø
Counter-Strike: Condition Zero

Counter-Strike: Condition Zero er oppfølgeren til spillet Counter-Strike fra 1999. Spillet ble lansert 23. mars 2004.

Det har bedre grafikk enn forgjengeren, og i dette spillet kan du både spille mot datamaskiner (bots) og online mot andre spillere.

Eksterne lenker 
 

Counter-Strike
Videospill fra 2004
Videospill utviklet i USA
Optisk sortering

Optisk sortering er et avfallssytem der husstanden benytter avfallsposer av forskjellige farger. Hver avfallstype har sin farge, for eksempel kan grønn pose være til matavfall, blå pose til plastemballasje osv.

Når posene er fulle, knytes de med dobbel knute og kastes i samme dunk. En renovasjonsbil henter avfallet, kjører det til et optisk sorteringsanlegg der posene sorteres automatisk etter fargen på posene.

Avfall
Gjenvinning
Christopher Borgersen Hoen

Christopher Borgersen Volstad Hoen (født 26. august 1767 på Vollestad gård i Eiker, død 17. mai 1845  samme sted) var en bonde, haugianer, eidsvollsmann og bygdehøvding fra Øvre Eiker i Buskerud.

Hoen var mye involvert i utviklingen av Eiker som jordbruks- og industrikommune. Han var sønn av Borger Christophersen Loe (1739-1790) og Anne Simensdatter Hobbelstad (1744-1828).

Julen 1797 holdt han et oppbyggelsesmøte for de lokale bøndene sammen med Hans Nielsen Hauge. Møtet endte med at sogneprest Frederik Schmidt fikk lensmannen til å prøve å arrestere ham. Til slutt klarte noen av bøndene å få til en avledningsmanøver mens Hoen hjalp Hauge med å flykte ut av amtet. I 1791 overtok han etter faren gården Nedre Hoen i Øvre Eiker, en storgård med mange husmannsplasser.

I 1814 ble Hoen valgt som representant for Buskerud amt til Riksforsamlingen på Eidsvoll. De to andre representantene fra amtet var sogneprest Frederik Schmidt og fogd Johan Collett.  

I 1822 kjøper han seg inn som deleier av herregården Fossesholm. Senere flyttet han tilbake til farsgården Vollstad. Hoen fikk syv barn. Én av disse, Borger Christophersen Hoen, ble valgt inn på Stortinget i 1842. B.C. Hoen fikk igjen en sønn som også ble stortingsmann.  

17. mai 1845, på dagen 31 år etter han var med og la grunnsteinen for moderne norsk rett, døde Hoen hjemme på Vollestad gård.

Referanser

Litteratur 
 Einar Sørensen: Christopher Borgersen Hoen og gården Nedre Hoen i Øvre Eiker, i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014, s. 208-211. ISBN 978-82-02-44564-5
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
 Hans Cappelen: «Hva seglene på Grunnloven av 17. mai 1814 kan vise oss», Heraldisk Tidsskrift, bind 11, nr. 110, København oktober 2014, side 452-467, med fotografi og omtale av hans allegoriske segl på side 466

Eksterne lenker 
 
 

Eidsvollsmenn
Norske kristne predikanter
Norske bønder
Personer fra Øvre Eiker kommune
Haugianere
Flaggskjending

Flaggskjending er en handling hvor et flagg, oftest et nasjonalflagg, vansires med overlegg. En slik handling gjøres som regel for å vise avsky mot et lands politikk eller handlinger. Flere land har lover mot flaggskjending, og slike lover kan ofte skille mellom landets egne nasjonalflagg og andre nasjoners flagg.

Flaggskjending utføres for eksempel ved at flagget bilr tilgriset, urinert, spyttet på, brent, skrevet på, skutt på, steinet, tråkket på eller utsatt for lignende handlinger som kan oppfattes krenkende.

Berøring av bakken 
I Norge ansees det som flaggskjending å la flagget berøre bakken eller bli tråkket på. Det samme gjelder å for eksempel sitte på flagget.

Flaggbrenning og annen flaggskjending i Norge 

I en episode av TV 2-programmet Torsdagsklubben sendt 13. februar 2003, like før den USA-ledede invasjonen av Irak demonstrerte Otto Jespersen sin motstand mot dette ved at han på slutten av programmet satte fyr på det amerikanske flagget. Dette førte igjen til voldsomt medieoppstyr. Stuntet på direkten vakte særlig mye kritikk fra konservativt kristent hold, og endte med at både Jespersen og TV 2-sjef Kåre Valebrokk ble anmeldt. Etter å ha etterforsket saken, valgte politiet å sikte begge to. I forbindelse med anmeldelsen uttalte Jespersen at «det er mystisk at det er de ytterliggående kristne organisasjonene som er så opptatt av å verne om det amerikanske flagget, samtidig som de ikke nøler med å bombe muslimske land tilbake til steinalderen». Anmeldelsen ble imidlertid henlagt av Riksadvokaten i desember samme år.

17. mai 2007 ble et norsk flagg satt i brann i TV-programmet Torsdag kveld med Steinar Sagen på NRK1. Dette førte til sterke reaksjoner fra flere seere og fra Kringkastingsrådet. Hendelsen ledet også til politianmeldelse som følge av påstand om flaggskjending.

Den norske straffeloven av 1902 § 95 første ledd rammet frem til opphevelsen i 2015 det å forhåne en fremmed stats flagg eller riksvåpen. Bestemmelsen ble ikke videreført i den nye straffeloven av 2005som trådte i kraft i 2015.

Straffeloven 1902 § 95 ble benyttet av Borgarting lagmannsrett da den i 2013 dømte en kvinne for å ha forhånet det polske flagget.

Se også 
 Flaggbruk
 Dagligflagg, festflagg og stormflagg

Referanser

Flagg
Jeppe Beck Laursen

Jeppe Svend Aage Beck Laursen (født 1. juni 1972) er en norsk skuespiller og stuntmann. Hans hittil største rolle var i det historiske TV-dramaet The Last Kingdom.

Filmografi 
 Vaiana (norsk stemme Maui) (2016)
 Birkebeinerne (2016)
 Kill Buljo 2 (2013)
 Hansel and Gretel: Witch Hunters (2013)
 Hotel Cæsar (2013)
 Labyrint (tv-serie, 2012-2018)
 Tomme Tønner 2 (2011)
 Brødrene Dal og Vikingsverdets Forbannelse (2010)
 Kurt Josef Wagle og legenden om fjordheksa (2010)
 En helt vanlig dag på jobben (2010)
 Snarveien (2009)
 Død snø (2009)
 Hvaler (2008)
 Rovdyr (2008)
 Varg Veum – Tornerose (2008)
 Kalde føtter (2006)
 Ungkarsnissen (2004)
 Hotel Cæsar Sesong 16 – episode 40 – «Narkokurer» (2004)
 Verdens beste SFO Kule kidz gråter ikke''
Downs Of The Dead  (2019)

Referanser

Eksterne lenker 
 
 Snarveien – Filmweb
 «Hete scener på utedo», kjendis.no

Norske skuespillere
Skuespillere i Hotel Cæsar
Fødsler i 1972
Omsorgsbolig

Omsorgsbolig er en bolig for eldre som klarer seg selv. Boligen er tilrettelagt med omfattende omsorg og pleie for de som trenger det. De eldre kan leie eller kjøpe boligen av kommunen. Omsorgsbolig kan man også få ved sykdom, skade eller lyte.

Helseinstitusjonstyper
Blikkbåx

Blikkbåx var et norsk magasinprogram for barn og ungdom som gikk på lørdager på NRK-TV fra 1987 til 1988. Programmet ble ledet av barn og tok for seg aktuelle temaer og underholdning som barn og ungdom var opptatt av. Målgruppen var barn og ungdom fra 10 til 14 år. Bjarte Ytre-Arne var redaksjonsleder. Regien var ved  og Hermann Gran.

De humoristiske innslagene med «Reidar og Bitten» med Øivind Blunck og Hege Schøyen ble opprinnelig produsert og sendt i dette programmet. Av andre magasininnslag kan en nevne seriene Onkel Gustav og kassettmysteriet (1987), Forelsket 87 (1987) og Øyenvitnet (1988).

Programmet etterfulgte Halvsju og ble etterfulgt av Midt i smørøyet.

Programledere 
 Sesong 1: Magnus Kjelland-Olsen, Anne Marit Austbø, Mads Olsen, Ragna Dyrhaug, Runa Granlund
 Sesong 2: Line Andersen, Snorre Milde, Christina Langangen, Trude Jegstad, Rasmus Opsahl
 Sesong 3: Marianne Elvan, Erle Kyllingmark, Anders Eidsvold, Michael Sontum, Ole Martin Holtet

Referanser

Eksterne lenker 
 
  Informasjon om Blikkbåx fra ReidarWiki.com

TV-produksjoner på NRK
Norske ungdomsprogrammer på TV
Norske TV-serier fra 1980-årene
Buvollen skole

Buvollen skole er en barneskole med 1. til 7. trinn i Rudsbygd i Lillehammer. Skolen har 50 elever og 13 ansatte. Rektor ved skolen er Siv Skansen Lien.

I 1873 ble den første skolebygningen på Buvollen ferdigbygd. I perioden 1949 til 1997 ble skolen bygd ut med nye bygninger. Skolen ble i 2009 foreslått lagt ned, men kommunen vedtok å ikke legge ned skolen.

Eksterne lenker
 Lillehammer kommune om Buvollen skole

Barneskoler i Innlandet
Skoler i Lillehammer
RS 3 «Tordenskjold»

RS 3 «Tordenskjold» er en tidligere redningsskøyte. Den ble bygget i 1889 som losbåt av Thor Martin Jenssen i Porsgrunn, Porsgrund Baadbyggeri i Knardalstrand og innkjøpt av Bergen Kreds av Redningsselskapet i 1892. Den ble da ombygget til redningsskøyte blant annet ved at det ble laget såkalt synkefri innredning, det vil si vanntett garnering og dørk  og satt i tjeneste i 1893.

Thor Martin Jenssen  var formann hos Colin Archer fra 1879-1885. Da han startet sitt verft i 1885, bygget han de første årene losskøyter med jernkjøl etter Colin Archers tegninger. Han fikk etter hvert andre lokale konstruktører, men linjene var fortsatt av Archer-typen med jernkjøl. Hvem som ellers konstruerte for Thor Martin Jenssen er ukjent fram til 1896, da Fredrik Johannessen ble engasjert. Tegningen til RS 3 er ikke kjent, annet enn at bilder viser at den er av Archer-typen med skarpe linjer, særlig i baugen. RS 2 «Langesund» er bygget etter samme tegning ifølge kontrakten for bygging av «Langesund», men er én fot lengre.

Det første året ble «Tordenskjold» drevet av Bergens Kreds og bemannet av losene i Korsfjorden.

RS 3 «Tordenskjold», RS 2 «Langesund» og RS 4 «Feie» var alle 1-mastere beregnet på at losene skulle ha sikre båter og fungere som redningsskøyter, dvs. losredningsskøyter. På det tidspunktet ikke var bestemt om losene skulle utgjøre redningsvesenet eller om man skulle ha større skøyter bare til redning. Det viste seg at redningstjenesten kom i konflikt med losenes arbeid og båtene ble innen et år overført til Redningsselskapet, og det ble ikke noe mere samarbeid med losene. Siden skøytene da ikke skulle brukes til losing, ble de større 2-masterne foretrukket for de kommende skøytene; les mer om losredningsskøyter.

Frem til 1905 var «Tordenskjold» i redningstjeneste og berget 81 personer fra «den visse død», 15 fartøyer fra totalforlis og ga assistanse til totalt 254 fartøy.

Referanser

Kilder og litteratur 

 Sannes, Tor Borch. Båtbyggeren Colin Archer. Norsk maritimt forlag, 1984. 431 s. (Revidert ettbinds-utgave av: Colin Archer : skipene (1978) og Colin Archer : skøytene og lystbåtene (1979)) ISBN 82-90319-05-3
 Bjørn Foss: Fra seil til vannjet. Norsk maritimt forlag 2002. ISBN 82-90319-34-7
 Jeppe Jul Nielsen & James Ronald Archer: Colin Archer, konstruktøren på Tollerodden. Ugitt av Stiftelsen Tollerodden i Larvik 2019.

Eksterne lenker 

 Bilde av RS 3 Tordenskjold
 Båtbygger Thor Martin Jenssen. http://colin-archer.no/ThorMartinJenssen.html

Norske redningsskøyter
Skip bygget i Norge
Skip fra 1889
Artikler i sjøfart-prosjektet
Filippinenes kvinnelandslag i fotball

Filippinenes kvinnelandslag i fotball representerer Filippinene i internasjonal fotball.

Filippinene deltok i sitt første Asiamesterskap i 1981, der de endte sist. Det gikk omtrent likt i 1983 før Filippinene ikke lyktes å komme med til Asiamesterskapet før i 1993. Fra og med da var imidlertid Filippinene med på hvert eneste Asiamesterskap fram til og med 2003. Etter at antall kvalifiseringplasser ble drastisk kuttet ned før Asiamesterskapet i 2006, har Filippinene ikke kommet lenger enn kvalifisering. 

I tillegg til Asiamesterskapet, har Filippinene vært med i flere mer regionale mesterskap, som ASEAN-mesterskapet og South East Asia-lekene. Det har stort sett endt med hederlige sisteplasser. 

Kvinnelandslag i fotball
Fotball på Filippinene

en:Philippine women's national football team